Hispanlingua literaturo
Hispanlingua literaturo esas literaturo skribita en Hispaniana linguo. Ol esas un ek la maxim importanta ed extensa del mundo nam ol skribesas en un ek la maxim parolata lingui del mundo ed anke pro la quanto e la qualeso di lua aportadi a l'universala literaturo.

Historio dil Hispanlingua literaturo

Hispanlingua literaturo dum Mez-epoko 
Nur pos la 13ma yarcento ed en senso strikte geografiala esas posibla parolar di skripta Hispanlingua literaturo. Til ta periodo, on supozas ko-existado di poezio di orala transmito en Latinida linguo, tanta lirika kam epika, kun skribaji en la Latina.

Unesma manifesti 
Til la yari 1950ma esis habituala konsiderar ke la komenco di Hispanlingua literaturo esis kun epika verko: la Cantar de Mio Cid (12ma yarcento), verko qua transmisesis ordinare orale dal bufoni. Literaturala historiografio ne prizis dati donacita da antea kroniki al definitiva textuala fixado di tala verko. Ici dati referas a l'orala tradiciono qua formacis parto di populara patrimonio. En la yaro 1948, Samuel Miklos Stern, Hungarian inquestisto, deskovris en anciena manuskripti konservita en Kairo, lirika strofi en aljamía (romanca linguo skribita per Arab alfabeto), nomizita jarchas.